CELEX: 62020TN0536
Language: ro
Date: 2020-08-25 00:00:00
Title: Cauza T-536/20: Acțiune introdusă la 25 august 2020 – LU/BEI

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/36
            
         
      Acțiune introdusă la 25 august 2020 – LU/BEI
      (Cauza T-536/20)
      (2020/C 399/53)
      Limba în care a fost formulată acțiunea: engleza
      
         Părțile
      
      
         Reclamant: LU (reprezentant: B. Maréchal, avocat)
      
         Pârâtă: Banca Europeană de Investiții (BEI)
      
         Concluziile
      
      Reclamantul solicită Tribunalului:
      
                  —
               
               
                  în primul rând, anularea raportului final emis de comitetul de anchetă la 13 mai 2020, precum și a deciziei președintelui Băncii Europene de Investiții din 26 mai 2020 și a oricărei proceduri disciplinare inițiate pe baza respectivului raport final și decizii;
               
            
                  —
               
               
                  în subsidiar, modificarea concluziilor raportului final emis de comitetul de anchetă la 13 mai 2020 și a deciziei președintelui Băncii Europene de Investiții din 26 mai 2020 și dispunerea înlăturării tuturor faptelor și declarațiilor nerelevante și necorespunzătoare din ambele documente, în special a oricărei referiri la comportamentul malițios sau la culpa reclamantului, precum și a oricărei referiri la vreo procedură disciplinară;
               
            
                  —
               
               
                  în orice caz, admiterea următoarelor cereri:
                  
                              —
                           
                           
                              acordarea de despăgubiri în cuantum de 25 000 de euro pentru încălcarea integrității fizice și psihice a reclamantului, precum și a dreptului acestuia la libertatea de gândire și la libertatea de exprimare, a dreptului său la o bună administrare, a dreptului la o cale de atac eficientă și la un proces echitabil;
                           
                        
                              —
                           
                           
                              acordarea de despăgubiri în cuantum de 25 000 de euro pentru prejudiciul moral suferit de reclamant;
                           
                        
                              —
                           
                           
                              acordarea de despăgubiri în cuantum de 200 de euro (inclusiv TVA) pentru cheltuielile medicale (nerambursate în temeiul asigurării medicale a BEI) ca urmare a prejudiciului cauzat de pârâtă și suferit de reclamant și
                           
                        
                              —
                           
                           
                              obligarea pârâtei la plata cheltuielilor de judecată în prezenta acțiune, evaluate la suma provizorie de 15 000 de euro.
                           
                        
            
         Motivele și principalele argumente
      
      În susținerea acțiunii, reclamantul invocă șapte motive.
      
                  1.
               
               
                  Primul motiv, întemeiat pe încălcarea articolelor 3 și 31 din Carta drepturilor fundamentale a Uniunii Europene („carta”): respectarea integrității psihice și a condițiilor de muncă echitabile și corecte.
               
            
                  2.
               
               
                  Al doilea motiv, întemeiat pe încălcarea articolelor 10 și 11 din cartă: libertatea de gândire și libertatea de exprimare.
               
            
                  3.
               
               
                  Al treilea motiv, întemeiat pe încălcarea dreptului de a beneficia, în ceea ce privește problemele sale, de un tratament imparțial, echitabil și într-un termen rezonabil, în temeiul articolului 41 alineatul (1) din cartă.
                  
                              —
                           
                           
                              Reclamantul invocă o încălcare a obligației de imparțialitate, ca urmare a neluării în considerare de către pârâtă a anumitor argumente și fapte;
                           
                        
                              —
                           
                           
                              În al doilea rând, se invocă faptul că nu a fost respectată imparțialitatea, întrucât pârâta nu a luat în considerare în mod corespunzător anumite comentarii ale reclamantului;
                           
                        
                              —
                           
                           
                              În al treilea rând, reclamantul mai invocă o încălcare a dreptului la un tratament imparțial, ca urmare a neadministrării de către pârâtă a probei expertizei.
                           
                        
            
                  4.
               
               
                  Al patrulea motiv, prin care se invocă, în ceea ce privește desfășurarea procedurii oficiale și constatările raportului final al comitetului de anchetă, nerespectarea dreptului reclamantului prevăzut de articolul 41 alineatul (2) litera (a) din cartă de a fi ascultat înainte de luarea oricărei măsuri care ar putea să îi aducă atingere.
                  
                              —
                           
                           
                              Reclamantul invocă încălcarea dreptului său de a fi ascultat, întrucât un anumit număr al comentariilor sale nu a fost luat în considerare de comitetul de anchetă.
                           
                        
            
                  5.
               
               
                  Al cincilea motiv, prin care se invocă încălcarea dreptului reclamantului la o cale de atac eficientă și la un proces echitabil, în temeiul articolului 47 din cartă.
               
            
                  6.
               
               
                  Al șaselea motiv, prin care se invocă încălcarea dreptului reclamantului prevăzut la articolul 41 alineatul (2) litera (a) din cartă de a fi ascultat înainte de luarea oricărei măsuri care ar putea să îi aducă atingere, ca urmare a aprobării de către președintele BEI a raportului final al comitetului de anchetă.
               
            
                  7.
               
               
                  Al șaptelea motiv, prin care se invocă încălcarea articolului 41 alineatul (2) litera (c) din cartă: obligația administrației de a-și motiva deciziile.
                  
                              —
                           
                           
                              Reclamantul invocă încălcarea de către pârâtă a obligației de a emite o decizie motivată, întrucât președintele BEI nu a explicat aprobarea de către acesta a raportului final al comitetului de anchetă.